** บันทึกข้อความ**

**หน่วยงาน** สำนักงานอธิการบดี ส่วนพัสดุ โทรศัพท์ 3737 โทรสาร 3734

**ที่** อว 57 04 06 01/ **วันที่**  ธันวาคม 2562

**เรื่อง**  ขอเชิญเข้าร่วมอบรม โครงการพัฒนาศักยภาพของผู้ปฏิบัติงานด้านพัสดุ   
หลักสูตร “การกำหนดขอบเขตของงาน ราคากลางพัสดุ ราคากลางงานก่อสร้างและการบริหารโครงการก่อสร้าง”

**เรียน** รองอธิการบดี/คณบดี/ผู้อำนวยการศูนย์-สถาบัน/หัวหน้าส่วน-หน่วย/ผู้กำกับดูแล/ผู้จัดการโครงการ

ด้วยส่วนพัสดุ จัดอบรมโครงการพัฒนาศักยภาพของผู้ปฏิบัติงานด้านพัสดุ **หลักสูตร “การกำหนดขอบเขตของงาน ราคากลางพัสดุ ราคากลางงานก่อสร้างและการบริหารโครงการก่อสร้าง”** สำหรับผู้ปฏิบัติหน้าที่ในการกำหนดขอบเขตของงาน ราคากลาง ผู้ควบคุมงานและคณะกรรมการตรวจรับพัสดุ เพื่อลดความเสี่ยงจากการปฏิบัติงานที่ไม่เป็นไปตามพระราชบัญญัติและระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560

ในการนี้ ส่วนพัสดุได้เชิญผู้ทรงคุณวุฒิ นายบุญทิพย์ ชูโชนาค อดีตผู้อำนวยการสำนักมาตรฐานการจัดซื้อจัดจ้างภาครัฐ กรมบัญชีกลาง กระทรวงการคลัง เป็นวิทยากร ดังนั้น เพื่อเป็นประโยชน์แก่ผู้ปฏิบัติงาน ส่วนพัสดุจึงขอเชิญเข้ารับการอบรม จำนวน 2 วัน ตั้งแต่วันพฤหัส ที่ 9 - วันศุกร์ ที่ 10 มกราคม 2563 เวลา 09.00 – 16.00 น. ณ ห้องประชุม 1 ชั้น 2 อาคารวิจัย มหาวิทยาลัยวลัยลักษณ์ โดยขอให้แจ้งชื่อตามแบบตอบรับภายในวันศุกร์ ที่ 3 มกราคม 2563 รับจำนวนจำกัดเพียง 100 ที่นั่ง (รายละเอียดตามโครงการและกำหนดการที่แนบ)

จึงเรียนมาเพื่อโปรดทราบและโปรดพิจารณา

(นายพิพัฒน์พันธุ์ สุวรรณอักษร)   
 หัวหน้าส่วนพัสดุ